So deur Sacraphyx se set het Dave Oosthuizen aangehardloop gekom en dringend gesoek na ’n kurktrekker. Almal het vir Kataklysm lekker SA wyn gebring, maar niks om dit mee oop te maak nie. Ek noem toe vir Dave dat ek ’n trick het. Ons loop toe op, trek my skoen uit, en moer die bottel rooiwyn oop met ’n skoen teen ’n muur. Kataklysm was heelwat impressed en het darem iets in SA geleer.
Tyd vir die show, Kataklysm het ons weggeblaas. Die show het begin en dit was moshpit op circle pit op stage dive… Die fans het hulle kak verloor. Horries. Toe spring ek ook maar in. Ek is ’n moerse fan van die horries. Big H het voor gestaan en pics geneem, maar toe hy weer check word hy as trappe gebruik vir die stage divers. Niks kon hierdie passievolle metaalkoppe keer nie. Een na die ander het hulle aangehou en dit was soos ’n thrash show in die Bay Area in die ‘80s.